CELEX: 62015CN0173
Language: et
Date: 2015-04-17 00:00:00
Title: Kohtuasi C-173/15: Eelotsusetaotlus, mille on esitanud Finanzgericht Düsseldorf (Saksamaa) 17. aprillil 2015 – GE Healthcare GmbH versus Hauptzollamt Düsseldorf

20.7.2015   
            
            
               ET
            
            
               Euroopa Liidu Teataja
            
            
               C 236/23
            
         Eelotsusetaotlus, mille on esitanud Finanzgericht Düsseldorf (Saksamaa) 17. aprillil 2015 – GE Healthcare GmbH versus Hauptzollamt Düsseldorf
   (Kohtuasi C-173/15)
   (2015/C 236/32)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Düsseldorf
   
      Põhikohtuasja pooled
   
   
      Kaebaja: GE Healthcare GmbH
   
      Vastustaja: Hauptzollamt Düsseldorf
   
      Eelotsuse küsimused
   
   
               1.
            
            
               Kas autori- ja litsentsitasu nõukogu 12. oktoobri 1992. aasta määruse (EMÜ) nr 2913/92 (1), millega kehtestatakse ühenduse tolliseadustik (edaspidi „tolliseadustik”), artikli 32 lõike 1 punkti c tähenduses saab arvata tolliväärtuse hulka, olgugi et lepingu sõlmimise ajal ega tollivõla tekkimise seisukohast määrava tähtsusega ajal, mis käesolevas vaidluses tuleneb tolliseadustiku artikli 201 lõikest 2 ja artikli 214 lõikest 1, ei ole selge, kas litsentsitasu tuleb maksta?
            
         
               2.
            
            
               Kui vastus esimesele küsimusele on jaatav: Kas kaubamärgi kasutamise eest makstav litsentsitasu tolliseadustiku artikli 32 lõike 1 punkti c tähenduses võib olla seotud imporditud kaubaga, olgugi et litsentsitasu makstakse ka teenuste osutamise ja ühise kontserni nime peamise koostisosa kasutamise eest?
            
         
               3.
            
            
               Kui vastus teisele küsimusele on jaatav: Kas kaubamärgi kasutamise eest makstav litsentsitasu tolliseadustiku artikli 32 lõike 1 punkti c tähenduses saab olla kauba ühendusse eksportimiseks müümise tingimus tolliseadustiku artikli 32 lõike 5 punkti b tähenduses, olgugi et selle maksmist nõudis ettevõtja, kes on müüja ja ostjaga seotud, ja see on tasutud?
            
         
               4.
            
            
               Kui vastus kolmandale küsimusele on jaatav ja käesolevas asjas kõnealune litsentsitasu on osaliselt seotud imporditud kaubaga ja osaliselt impordijärgsete teenustega: Kas litsentsitasu ainult objektiivsete ning mõõdetavate andmete põhjal kohane osadeks jaotamine vastavalt komisjoni 2. juuli 1993. aasta määruse (EMÜ) nr 2454/93 (2), millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (edaspidi „tolliseadustiku rakendusmäärus”) artikli 158 lõikele 3 ning tolliseadustiku rakendusmääruse lisas 23 esitatud tõlgendusmärkusele tolliseadustiku artikli 32 lõike 2 kohta toob kaasa selle, et korrigeerida võib ainult tolliseadustiku artikli 29 alusel määratud tolliväärtust, või tuleb juhul, kui tolliseadustiku artikli 29 alusel ei ole võimalik tolliväärtust määrata, tolliväärtuse ettenähtud määramisel tolliseadustiku artikli 31 alusel kõne alla ka osadeks jaotamine vastavalt tolliseadustiku rakendusmääruse artikli 158 lõikele 3, kui vastasel korral jääksid kõnealused kulud arvesse võtmata?
            
         
      (1)  EÜT L 302, lk 1; ELT eriväljaanne 02/04, lk 307.
   
      (2)  EÜT L 253, lk 1; ELT eriväljaanne 02/06, lk 3.